Kapil Sharma के शो में कपिल देव हुए नॉटी, कह गए ये बात…देखें वायरल Video  
कपिल शर्मा के शो में दिखेगी पूरी टीम
कपिल देव लगाएंगे खूब मजे
कीर्ति आजाद भी शेयर करेंगे कई राज
कपिल शर्मा (Kapil Sharma) के शो में जब भी कोई हस्ती आती है, तो उसके कई राज खुल जाते हैं. लेकिन इस बार कोई हस्ती नहीं 'द कपिल शर्मा शो (The Kapil Sharma Show)' पर ऐतिहासिक पल देखने को मिलेगा. कपिल शर्मा इस हफ्ते 1983 के क्रिकेट विश्व कप विजेता टीम की मेजबानी करते नजर आएंगे. अब सुनील गावस्कर (Sunil Gavaskar) को छोड़कर टीम के सारे सदस्य वहां मौजूद रहेंगे, ऐसे में कई राज खुलेंग और कपिल शर्मा (Kapil Sharma) के जाल में कई खिलाड़ी फंसेंगे. वैसे इस हफ्ते कपिल शर्मा शो में अर्चना पूरन सिंह की जगह क्रिकेटर हरभजन सिंह (Harbhajan Singh) नजर आएंगे. कपिल शर्मा शो का एक वीडियो वायरल हो रहा है जिसमें कीर्ति आजाद, कपिल देव और बिशन सिंह बेदी दिलचस्प बातें शेयर करते नजर आ रहे हैं.
A post shared by Kapil Sharma (@kapilsharma) on Mar 5, 2019 at 10:50pm PST
'द कपिल शर्मा शो (The Kapil Sharma Show)'में कपिल देव (Kapil Dev) के साथ मोहिंदर अमरनाथ, संदीप पाटिल, दिलीप वेंगसरकर, कृष्णमाचारी श्रीकांत, रोजर बिन्नी, कीर्ति आजाद, मदन लाल, सैयद किरमानी, बलविंदर संधू, यशपाल शर्मा और सुनील वालसो होंगे. सुनील गावस्कर (Sunil Gavaskar) वीडियो कॉन्फ्रेंसिंग से शो में अपनी उपस्थिति दर्ज कराएंगे. कपिल शर्मा (Kapil Sharma) के शो में उस समय जबरदस्त ट्विस्ट आ जाता है, जब कीर्ति आजाद (Kirti Azad) खुलासा करते हैं कि 1983 का क्रिकेट विश्व कप जीतने वाली टीम के एक नहीं दो कप्तान हुआ करते थे. 
 
A post shared by Sony Entertainment Television (@sonytvofficial) on Mar 5, 2019 at 1:09am PST
 
'द कपिल शर्मा शो (The Kapil Sharma Show)'में  कीर्ति आजाद (Kirti Azad) कहते हैं, 'कपिल देव (Kapil Dev) साहब दिन में कप्तान हुआ करते थे और ईवनिंग टीम के कप्तान संदीप पाटिल थे.' इस पर कपिल देव कहते हैं कि शाम के समय ही सारी प्लानिंग की जाती है. फिर बिशन सिंह बेदी कहते हैं कि दोनों ही कप्तान बहुत फ्रीडम दिया करते थे. इस पर वहां मौजूद हरभजन सिंह पूछते हैं कि ज्यादा मजा किसकी कप्तानी में आता था, तो कपिल देव कहते हैं कि नेचुरली शाम को ही मजा आता है...और इस तरह सभी ठहाके लगाकर हंसते हैं.